Seven enjel we oli stap tekem seven bigfala trabol i kam (1-8)
Singsing blong Moses mo singsing blong Smol Sipsip (3, 4)
15 Nao mi luk wan narafala bigfala saen bakegen long heven we i gud tumas. I gat seven enjel+ we oli stap tekem seven bigfala trabol i kam. Hemia ol laswan trabol, from we taem olgeta oli kamtru, kros blong God tu bambae i finis.+2 Nao mi luk wan samting we i olsem solwota we i klia olsem glas+ we faea i miks wetem. Mo ol man ya we oli winim+ wael animol mo pija blong hem,+ mo namba blong nem blong hem,+ oli stap stanap klosap long solwota ya we i klia olsem glas, oli stap holem ol hap blong God.3 Mo oli stap sing long singsing blong Moses+ we i slef blong God, mo long singsing blong Smol Sipsip,+ oli se:“Jehova* God, yu yu gat olgeta paoa.+ Ol wok blong yu oli bigwan olgeta mo oli gud tumas.+ Yu yu King oltaem nomo gogo i no save finis,+ mo olgeta samting we yu mekem oli stret mo oli tru.+4 Jehova,* yu nomo yu holemstrong long ol man blong yu, taswe ?hu man i no save fraet long yu, mo hu man i no save leftemap nem blong yu?+ Ol man blong olgeta nesen bambae oli kam long fored blong yu, blong mekem wosip long yu+ from we oli luksave se ol loa blong yu oli stret.”5 Afta long samting ya, mi luk tabu ples blong tent ya we i olsem witnes,+ i open long heven,+6 mo ol seven enjel we oli stap tekem seven bigfala trabol+ ya i kam, oli kamaot long tabu ples ya. Oli werem klos we oli wokem long kaliko ya linen we i klin gud mo i saen we i saen, mo oli gat wan strap i goraon long jes blong olgeta, strap ya oli wokem long gol.7 Nao wan long ol fofala laef samting ya i tekem seven dis we oli wokem long gol, mo i givim wanwan i go long ol seven enjel ya. Ol dis ya oli fulap long kros blong God+ ya we i laef gogo i no save finis.8 Nao from glori blong God mo paoa blong hem, smok i fulap gud long tabu ples ya,+ nao i no gat man i save go insaed long tabu ples ya gogo kasem we ol seven trabol+ blong ol seven enjel ya oli finis.
tpi_Latn tpi_Latn tpi_Latn